**Mokinių priėmimo tvarka**

Mokiniai į BSC priimami atsižvelgiant į vietų skaičių mokymo grupėse, mokinių ir jų tėvų pageidavimus lankyti BSC norimos sporto šakos užsiėmimus, mokinio gebėjimus, amžių, sportinio meistriškumo lygį bei sveikatos priežiūros įstaigos leidimą.

Pagrindinis priėmimas vykdomas iki rugsėjo 20 d., esant laisvų vietų grupėse mokiniai priimami į jas visus mokslo metus iki 19 metų amžiaus:

* į pradinio rengimo pirmų metų ugdymo grupes priimami visi norintys mokiniai nuo 7 iki 14 metų;
* į Centre kultivuojamų sporto šakų pradinio rengimo antrų metų, meistriškumo ugdymo, meistriškumo tobulinimo ir didelio meistriškumo laisvas vietas grupėse mokiniai priimami vadovaujantis LR švietimo, mokslo ir sporto ministerijos sportinio ugdymo Rekomendacijų 1 priede nustatytais reikalavimais, atsižvelgiant į mokinio fizinius duomenis, sveikatos būklę, Centro materialinę bazę, finansinius išteklius, programų pasiūlą.

PRIĖMIMO DOKUMENTŲ PATEIKIMO TVARKA:

1. Stojantieji pateikia prašymą priimti į Centrą (*prašymo forma pateikta apačioje esančiuose prieduose*). Prašymą už mokinį pateikia vienas iš tėvų (globėjų, rūpintojų).
2. Prie prašymo pridedami šie dokumentai:
   * mokinio gimimo liudijimo, paso ar asmens tapatybės kortelės kopija;
   * mokinio sveikatos patikrinimo medicininė pažyma;
   * sutikimas dėl nepilnamečio asmens duomenų naudojimo.

Kita aktuali informacija:

* Mokinys priimamas Centro direktoriaus įsakymu, pagal trenerio pateiktą prašymą priskiriant į atitinkamą mokymo grupę.
* Mokiniai į grupes skirstomi Centro direktoriaus įsakymu.
* Grupės sudaromos pagal mokinių užimtą vietą arba pasiektą rezultatą varžybose, vadovaujantis meistriškumo pakopų rodikliais, nurodytais LR Švietimo, mokslo ir sporto ministro sportinio ugdymo Rekomendacijų 1 priede.
* Grupės sudaromos mokslo metams ir Centre komplektuojamos tokia tvarka:
  + naujos pradinio rengimo grupės sudaromos kasmet iki spalio 1 d.;
  + priėmimas į laisvas vietas grupėse tęsiamas ištisus metus.
* Nesurinkus Rekomendacijose nustatyto mažiausio mokinių skaičiaus grupė gali būti iškomplektuota.

**Priedai**

* [Prašymo forma dėl priėmimo į Birštono sporto centrą](https://jkksc.lt/storage/3098/Pra%C5%A1ymas-d%C4%97l-pri%C4%97mimo-%C4%AF-Jonavos-KKSC.doc)